Dea Oat is 1815 ajs Dochdasiedlung vu Deitsch-Mogra (hait Komsomolsk) aus vu Hoizawaida ausm owaöstarraichischn Såizkammaguad gründt woan. Des Doaf is planmäßig ooglegt woan, wai Deitsch-Mogra zkloa fia alle Bewohna woan is und aa dAwaitsplätz vu vü Doafbewohna waida untn am Schtrom vu da Tereswa gleng san. Ungeféa 10 Jåa nåuch da Grindung wåa Königsberg schou grejssa waj Deitsch-Mogra. Wail as Dåi an dera Schtöü recht éng is, is dea Oat ajs Raindoaf ooglegt woan. DBewohna wåan haaptsächlich Wåidawaida. In da tschechoslowakischn Zait is dea Oat zu am kloana Zentrum fian Turismus woan, åwa da zwoate Wöüdkrajch und da Anschluss an dSowjetunion håm deam schnöü a Énd gsetzt.